cyanic-selkie/wikianc huggingface dataset:
Katerina Karaqeorqieviç
Bioqrafiya
1984-cü ildə Vaşinqtonda ikinci həyat yoldaşı Şahzadə Aleksandr ilə tanış oldu. Onlar 20 sentyabr 1985-ci ildə Londonda rəsmi olaraq evləndilər. Dini nikah isə növbəti gün, 21 sentyabr 1985-ci ildə St Sava Sırp Pravoslav Kilsəsi, Nottinq Hilldə baş tutdu. Katerina Karaqeorqieviç, xüsusən də keçmiş Yuqoslaviyadakı münaqişədən sonra xeyriyyə fəaliyyəti ilə məşğul olmuşdur. Humanitar yardım sahəsində çalışır və Lifeline Humanitarian Organization, SOS–Appeal for Life və United Orthodox Aid daxil olmaqla müxtəlif humanitar təşkilatların könüllüsüdür.
Yalnız 1991-ci ildə, Karaqeorqieviç sülaləsinin üzvlərinə Yuqoslaviyaya daxil olmağa icazə verildi. 17 iyul 2001-ci ildə Serbiya müstəqillik əldə etdikdən sonra, Katerina, həyat yoldaşı və uşaqları Piter, Filip və İskəndər ilə birlikdə Belqradda Kral sarayında məskunlaşdı.
Katerina yunan, ingilis, fransız, serb və bir az ispan dilində danışa bilir.
Xınalıqlılar
Xınalıqlılar — "Şahdağ milli etnik qrupu" kimi fərqləndirilən Azərbaycanın milli etnik nümayəndələri (özlərini kətlər adlandırırlar).
Azərbaycanın aborigen azsaylı xalqları içərisində özünəməxsus etnoqrafik xüsusiyyətləri ilə seçilir. Bu etnos Qafqaz dil ailəsinə daxil olub Şahdağ ətrafında yerləşmələrinə görə tarixi-etnoqrafik ədəbiyyatda "Şahdağ xalqları" adlandırılır. Xınalıqlılar Azərbaycanın ən qədim sakinlərindən sayılır. Bu etnos dünyada yeganə dilə və yaşayış məskəninə mənsubdur. Yəni dünyanın etnik xəritəsində ancaq bir Xınalıq kəndi və yeganə xınalıq dili mövcuddur ki, bu da Azərbaycanın Quba rayonuna məxsusdur. thumb|250px|right Qafqaz Albaniyasının qədim tayfalarından biri olmuşlar. Xınalıq dilində danışırlar. Ədəbi dilləri Azərbaycan dilidir. Dindarları müsəlmandır. Əsasən, maldarlıq, qismən əkinçiliklə məşğuldurlar. Yundan müxtəlif məmulatlar da (xalça, palaz, corab, şal və s.) hazırlayırlar.
Mərcanotuçiçək poruq
Mərcanotuçiçək poruq, meşə poruğu (Stachys sylvatica) - cinsinə aid bitki növü.
Əfqanıstan milli futbol komandası
Tarixi
thumbnail|left|Əfqanıstan milli futbol komandası, 1920-ci illər, [[Kabil, Əfqanıstan]] Tarixi qədim olsa da Əfqanıstan milli futbol komandası bir çox illər ərzində fəaliyyətsiz olmuş thumb|280px|Əfqanıstan milli futbol komandası (qırmızı formalı). Əfqanıstan milli futbol komandası hələ 1922-ci ildən mövcud olmuşdur. Lakin ölkənin futbol federasiyası yalnız 1948-ci ildə FİFA-ya üzv ola bilib. 1954-cü ildə isə qurucu üzvlərdən biri kimi Asiya Futbol Konfederasiyasına qatılıb.
1996-2001-ci illərdə ölkədə hakim olan "Taliban" rejiminin təzyiqlərinə məruz qalan milli komanda rəsmi oyunlara çıxmayıb. Nəhayət, 2002-ci ildə Cənubi Koreyada keçirilən Asiya Oyunlarında iştirak edən milli komanda ilk matçında meydan sahibinə 0:2 hesabı ilə məğlub olub. Hazırda bosniya və herseqovinalı baş məşqçi Slaven Slekedziçin çalışdırdığı milli komanda FİFA-nın reytinq cədvəlində 134-cü pillədə yer alıb (2015 sentyabr). Bu siyahıda milli komandanın tarixində ən yüksək göstəricisi 2014-cü ilin aprel ayında qeydə alınmış 122-ci pillədir. thumb|Baş məşqçi [[Otto Pfister]] Əfqanıstan millisinin ən böyük uğuru 2013-cü ildə keçirilən Cənubi Asiya Kubokundakı çempionluqdur və bu, həddindən artıq çətin vəziyyətdə olan ölkə üçün dünya çempionluğuna bərabər nailiyyət hesab olunur. Elə həmin il 2013-cü ilin "Qızıl Top" mükafatının təqdimetmə mərasimində Əfqanıstan Futbol Federasiyasının təmsilçisinə FİFA-nın "feyr-pley" mükafatı verilmişdi.
Stadionu
thumbnail|"Qazi" stadionu Əfqanıstan milli futbol komandasının ev oyunlarını keçirdiyi əsas stadion "Qazi" stadionudur. Ölkədəki 2-3 beynəlxalq stadiondan biri olan "Qazi" stadionu hazırda azarkeş tutumuna görə (30000 nəfər ) ölkənin ən böyük stadionudur. Burada ilk matç 1 yanvar 1941-ci il tarixində Əfqanıstan və İran milli komandaları arasında keçirilmiş və qarşılaşma 0:0 hesabı ilə başa çatmışdır.
2011-ci ildə meydança bərpa edilib - təbii ot örtüyü süni ot örtüyü ilə dəyişdirilib. Bunda əsas səbəb yay aylarında Əfqanıstanda havaların çox isti keçməsi, eləcə də içməli su problemi idi. 15 dekabr 2011-ci ildə isə Əfqanıstan Milli Olimpiya Komitəsi stadionda açılış mərasimi təşkil etdi. Sözügedən mərasimdə ABŞ-nin bu ölkədəki elçisi Ryan Kroker və Əfqanıstan Milli Olimpiya Komitəsinin prezidenti Məhəmməd Zahir Əkbər kimi şəxslər vardı.
Stadiondan hazırda milli komanda ilə yanaşı, qonşu əyalət və ölkələrin qarşılaşmaları üçün də istifadə olunur.
Rodoxrozit
Rodoxrozit – Mn [CO3] — triqonal sinqoniya. Rast gəlmə tezliyi şkalası: çox da tez-tez rast gəlməyən.
Növ müxtəliflikləri
Ferrorodoxrozit, kalsiumlu (1-19% CaO), kobaltlı (2,33%-dək CoO) rodoxrozitlər.
Xassələri
Rəng – təzə sınıqlarda müxtəlif intensivlikli çəhrayı və ya moruğu, getdikcə oksidləşərək ağ, bozumtul-ağ, yaşılımtıl-boz, sarımtıl-qəhvəyi, qara rəng alır; nadir hallarda rəngsiz olur; Mineralın cizgisinin rəngi – ağ; Parıltı – şüşə; Şəffaflıq – işıqkeçirən, yarımşəffaf; Sıxlıq – 3,5-3,7; Sərtlik – 4; Kövrəkdir; Ayrılma – romboedr {1011} üzrə mükəmməl; Sınıqlar – pilləli; Morfologiya – kristallar: nadir rast gəlir; qalın lövhəvari, prizmatik, romboedrik, skalenoedrik; yəhərvari əyilmiş üzlər səciyyəvidir; İkiləşmə: {0112} üzrə nadir hallarda; Mineral aqreqatları: dənəvər, sıx, gizlikristallik kütlələr, böyrək-, salxım- və qabıqvarı, kollomorf əmələgəlmələr, konkresiyalar, sferolitlər, oolitlər, kalsit üzrə psevdomorfozalar və b.
Mənşəyi və yayılması
Mineralın ən iri, çox vaxt sənaye əhəmiyyətli yığınları dəniz tipli çökmə manqan yataqlarında, konkresiyaları – müasir dəniz çöküntülərində rast gəlir. Rodoxrozitin hidrotermal əmələgəlmələri, adətən, orta- və aşağıtemperaturlu polimetal və qızıl-polimetal filizlərində, bəzən isə volframit, kvars və başqa minerallarla birlikdə yüksək temperaturlu damarlarda müşahidə edilir. Mineralın bəzi peqmatitlərdə, metamorfikləşmiş manqan yataqlarında, manqan və dəmir-manqan filizlərinin aşınma qabığında tapıntıları məlumdur. Birlikdə rast gəldiyi minerallar: rodonit, manqanit, braunit, tefroit, qausmannit, hötit, hidrohötit, sfalerit, qalenit, markazit, pirit, arsenopirit, sərbəst qızıl, volframit, kvars, barit və b. Mineralın tapıldığı yerlər: Polunoçnoye, Cida (Rusiya); Qara-Oba (Qazaxıstan); Kalaxari (Botsvana), Byutt (ABŞ) və b. Azərbaycanda Tutqunçay hövzəsində (Kəlbəcər rayonu) rast gəlir.
Tətbiqi
Metallurgiyada və kimya sənayesində işlədilən manqan filizidir.
Domisian
Tit Flavi Domisian — Roma imperatoru (81–96), Flavilər sülaləsinin son nümayəndəsi. Atası Vespasianın hakimiyyət uğrundakı mübarizəsində fəal iştirak etmişdir. Əyalət şəhərlərini müdafiə etmiş, onların əhalisinə Roma vətəndaşlığı hüququ verirdi. Bürokratik aparatı və hakimiyyətini senatın hüquqları hesabına möhkəmlətməsi senatın narazılığına səbəb olmuşdu. Domisianı azad edilmiş qullar öldürmüşlər. Domisianın dövründə romalılar Azərbaycan ərazisinə gəlmişdilər. Qobustanda tapılmış (1948) kitabədə Domisian və XII İldırımsürətli legionun adı çəkilir. thumb|Vatikan muzeyində Domisianın heykəli
Siyaqut
Siyaqut — Azərbaycan Respublikası Naxçıvan Muxtar Respublikasının Şərur rayonunda, rayon mərkəzindən 10 km cənub şərqdə, Bakı-Şərur dəmir yolundan 3 km aralı, Şərur düzündə yerləşən kənd.
Haqqında
Kəndin əhalisi əsasən meyvəçilik, tərəvəzçilik və çuğundurçuluqla məşğuldur. Kənddə orta məktəb, iki kitabxana, klub, tibb məntəqəsi, məscid, istirahət parkı və mədəniyyət mərkəzi mövcuddur. Güllüklər, Qaraxallı, Kalafalar kimi tarixi məhəllələri var.
Toponimikası
Yaşayış məntəqəsi XIX əsrin əvvəllərində Cənubi Azərbaycan ın Siyaqut kəndindən köçüb gəlmiş azərbaycanlı ailələr tərəfindən salınmışdır. Oykonim İran dillərindəki siya (qara) və qut (qala) komponentlərindən düzəlib "qara qala" mənasındadır.
Əhalisi
2009-cu ildə keçirilmiş əhalinin siyahıyalınmasında kəndin əhalisi 1687 nəfər göstərilir.
Məryəm Ərdoğan
Məryəm Ərdoğan (doğum adı: Mariya Tanga və ya Mariya Hana Dingo) (24 aprel 1990) — Efiopiya əsilli Türkiyəli marafonçu. Məryəm Ərdoğan Türkiyəni 2016-cı ildə XXXI Yay Olimpiya Oyunlarında təmsil etdi.
Regensburq
Regensburq — Almaniyanın Bavariya əyalətində, Dunay və Reynin qovuşmasında, Dunayın ən şimal əyilməsində yerləşən şəhər. Bavariya meşəsi şəhərin şərqindən başlayır. Bölgənin paytaxtı Yuxarı Pflats və Roma Katolik Kilsəsinin yepiskopunun iqamətgahıdır. Əhalisi 157 234 nəfərdir (2014) və Bavariyada ən çox əhalisi olan dördüncü şəhərdir (Münhen, Nürnberq və Auqsburqdan sonra).
Regensburq, İkinci Dünya müharibəsi zamanı dağıntılardan qaçan az sayda (Heydelberq və Bamberq ilə birlikdə) Almaniyanın böyük tarixi şəhərlərindən biridir. Köhnə şəhər YUNESKO-nun ümumdünya irsi bidəsi olaraq tanınır.
Sevda Qurbanəliyeva
Həyatı
Sevda Qurbanəliyeva 1960-cı ilin noyabrında Gəncədə anadan olub. 1979-cu ildə Q.Hüseynli adına orta ixtisas məktəbini, 1984-cü ildə Ü.Hacıbəyov adına Azərbaycan Dövlət Konservatoriyasının fortepiano şöbəsini bitirib. O, 1989-cu ildə "Musiqi sənəti" ixtisası üzrə namizədlik dissertasiyasını, 1995-ci ildə P.İ.Çaykovski adına Kiyev Dövlət Konservatoriyası nəzdində fəaliyyət göstərən, dünya miqyasında tanınmış alimlərdən ibarət ixtisaslaşdırılmış Müdafiə Şurasında doktorluq dissertasiyasını müvəffəqiyyətlə müdafiə edərək beynəlxalq aləmdə Azərbaycan mədəniyyətini yüksək səviyyədə təqdim və təbliğ etmişdir. Ona 1996-cı ildə Azərbaycan Respublikası Ali Attestasiya Komissiyasının qərarı ilə professor elmi adı verilib.
1984-1990-cı illərdə Gəncə şəhəri Q.Hüseynli adına Musiqi Texnikumunda müəllim işləmiş, ictimai əsaslarla Musiqi Texnikumunda gənclər təşkilatına rəhbərlik edib.
1984-cü ildən Gəncə Dövlət Universitetində müəllim, dosent, onun təşəbbüsü və bilavasitə təşkilatçılığı ilə yaradılmış musiqi fənləri kafedrasının müdiri, 1996-cı ildə professor vəzifəsinə seçilmiş və hazırda həmin kafedraya və ictimai əsaslarla GDU-nun tələbə yaradıcılıq kollektivlərinə uğurla rəhbərlik edir, universitet Elmi Şurasının üzvüdür. 2002-ci ildən Azərbaycan Respublikası Bəstəkarlar İttifaqının üzvüdür.
2011-ci ildən AMEA-nın Gəncə Regional Elmi Mərkəzində "Sənətşünaslıq" şöbəsinə rəhbərlik edir.
2007-ci ildən indiyədək Gəncə Dövlət Universitetində YAP Qadınlar Şurasının sədr müavinidir.
Fəaliyyəti
1984-ci ildə Azərb. Dövlət Konservatoriyasını bitirmişdir. Əmək fəaliyyətinə 1984 ildən Q.Hüseynli ad. Musiqi Texnikumunda müəllim kimi başlamışdır. Hazırda Gəncə Dövlət Un-tində "Musiqi fənləri" kafedrasının müdiridir. Tədqiqatı ədəbiyyat və musiqinin qarşılıqlı əlaqələri probleminə aiddir.
Mükafatları
Azərbaycan Respublikası Prezidenti cənab İlham Əliyevin 22 aprel 2009-cu il tarixli sərəncamına əsasən "Tərəqqi" medalı ilə, Azərbaycan Respublikası Təhsil Nazirliyi, Azad Həmkarlar İttifaqı Komitəsi, Gəncə Şəhər İcra Hakimiyyəti, Gəncə şəhər Kəpəz rayon İcra Hakimiyyəti, YAP Gəncə şəhər Təşkilatı, Gəncə Dövlət Universiteti, universitetin pedaqoji fakültəsi tərəfindən fəxri fərman və tərifnamələrlə təltif olunub.
Pentacalia ruiteranii
Pentacalia ruiteranii Pentacalia ruiteranii
— fəsiləsinin  cinsinə aid biki növü.
Fransua Moriak
Fransua Moriak — fransız yazıçı, Fransa akademiyasının üzvü (1933), Ədəbiyyat üzrə Nobel mükafatı laureatı (1952), XX əsrin ən tanınmış katolik yazıçılarından biri.
Həyatı
Fransız yazıçısı, şair və dramaturq Fransua Şarl Moriak Bordo şəhərində, varlı kommersant Jan Pol Moriakın çoxuşaqlı ailəsində doğulmuşdu. İki yaşında atasını itirdiyindən anasının valideynləri Marqarita Moriakı və uşaqlarını öz himayələrinə götürmüşdülər. Marionitlər kollecində təhsil almış, 1905-ci ildə Bordo universitetinin ədəbiyyat bölümünü bakalavr dərəcəsi ilə bitirmişdi. Fransız ədəbiyyatına, xüsusən də Rasin və Paskal kimi klassiklərin yaradıcılığına marağı kollec illərindən başlanmışdı.
Magistratura təhsili üçün medievist və arxivşünaslar hazırlayan Ekol de Şarta daxil olsa da, "Le Tempes present" jurnalından aldığı təklif nəticəsində təhsilini yarımçıq buraxmışdı. Jurnal onun şeirlər məcmuəsinin nəşrini vəd edirdi. Həqiqətən də, 1910-cu ildə müəllifin "Birləşən əllər" adlı ilk kitabı işıq üzü gördü. Tanınmış yazıçı Moris Barresin tərifli rəyindən sonra Moriakın ədəbiyyata gedən yolu açıq idi.
1913-cü ildə o, "Zəncirin ağırlığını daşıyan uşaq" adlı ilk romanını çap etdirdi. Fransanın da qatıldığı Birinci Dünya müharibəsi başlananda Fransua Moriak səhhətinə görə hərbi xidmətə çağrılmamışdı. Lakin könüllü kimi Qırmızı Xaç sıralarına qoşulmuş və Bolqarıstandakı hərbi hospitallarda xidmət etmişdi. Tərxis olunandan sonra daha iki roman yazsa da, yalnız "Cüzamlı xəstəyə bəxş edilən öpüş" (1922) əsəri ilə adını tanıda bilmişdi. Roman eybəcər, lakin zəngin bir adamla kəndli qızının baş tutmayan izdivacından bəhs edirdi.
Fransa Akademiyasının mükafatını alan, həcmcə böyük, kompozisiya baxımından isə daha mürəkkəb "Məhəbbət səhrası" (1925) romanında müəllif ata ilə oğulun eyni vaxtda soyuq, hissiz və ehtirassız bir qadına bəslədikləri məhəbbəti psixoloji planda təsvir etməyə çalışmışdı. Ümumiyyətlə, Moriak məhəbbət mövzusuna yaradıclığında geniş yer ayırmışdı və müxtəlif əsərlərində bu yüksək bəşəri hissi fərqli rakurslardan işıqlandırmağa çalışmışdı. Lakin xristian əxlaqının tələbləri və əndazə hissi hər dəfə sona qədər gözlənilmədiyindən müəllifin bir sıra əsərləri katolik kilsəsinin qəzəbinə tuş gəlmişdi.
Çox güman ki, həm kilsənin tənqidlərindən, həm də dindar anasının öyüd-nəsihətlərindən nəticə çıxaran yazıçı 30-cu illərdə dini esselər və "katolik romanı" yazmağa təşəbbüs göstərmişdi. Din onun yaradıcılığına daha geniş nüfuz etmişdi. Xüsusilə "İlan yığnağı" (1931) romanında Moriak yüksək katolik dairələrin həyatını müsbət və mənfi tərəfləri ilə inandırıcı təsvir etməyə nail olmuşdu.
1933-cü ildə Moriak Fransa Akademiyasının üzvü seçilmişdi. Eyni ildə udlaq xərçəngindən əməliyyat olunmuş və səsini demək olar ki, tamam itirmişdi.
Moriak "katolik romanı" yaratmaq axtarışlarını yaradıcılığının sonrakı dövrlərində də davam etdirməsinə baxmayaraq, tənqidçilərin fikrincə, bu sahədə uğur qazana bilməmişdi. Müəllif din mövzusuna "Allah və Mammon" (1929), "İsanın həyatı" (1936) traktatlarında elmi-tarixi aspektdən yanaşmışdı.
30-cu illərdə Moriak özünü dramaturq kimi də sınaqdan çıxarmışdı. Təşəbbüs uğurlu alınmışdı. Onun "Asmodey" pyesi 1937–1938-ci il teatr mövsümündə Parisdə, "Komedi fransez"in səhnəsində yüz dəfədən çox tamaşaya qoyulmuşdu.
Fransanın Hitler Almaniyasının işğalına məruz qaldığı illərdə Fransua Moriak məqalə və esseləri ilə antifaşist hərəkatında iştirak etmişdi. Bu sahədə fəaliyyəti kifayət qədər geniş idi. Hətta ələ keçəcəyindən qorxaraq bir müddət gizlənmişdi. Müharibədən sonra isə o, əsl humanizm nümunəsi göstərərək müəyyən səbəblərə görə faşistlərlə əməkdaşlığa məcbur olan həmvətənlərə anlaşıqlı və şəfqətli münasibətin tərəfdarı kimi çıxış etmişdi.
Moriak Nobel mükafatına ilk dəfə 1946-cı ildə iddialı olsa da, laureat adını yalnız 1952-ci ildə "romanlarında insanın həyat dramlarını dərin mənəvi nüfuz və yüksək bədiiliklə işıqlandırdığına görə" ala bilmişdi. "Dilin aydınlığı və ifadəliliyi baxımından Moriakın tayı-bərabəri yoxdur. O, bir neçə sətirdə ən mürəkkəb mətləbləri izah etməyi bacarır. Yazıçının ən yaxşı əsərləri özünün məntiqi aydınlığı və ifadə vasitələrindən son dərəcə yığcamlıqla istifadə edilməsi ilə seçilir. Bu mənada onun əsərləri Rasinin faciələrini xatırladır". İsveç Akademiyasının üzvü Andres Esterlinq Moriak sənətkarlığını belə dəyərləndirmişdi. Yazıçı Nobel mühazirəsini insanı öz əsarəti altına alan ümidsizlikdən, onun ağlını və iradəsini dumanlandıran yalançı miflərdən necə və hansı yollarla qurtarmaq haqqında fəlsəfi mülahizələr üzərində qurmuşdu.
Nobel mükafatı aldıqdan sonra Moriak "Quzu" (1954) romanını çap etdirmişdi. Yaradıcılığının son dövründə o, daha çox jurnalistika ilə məşğul olur, "Fiqaro" qəzetində "Bloknot" adlanan və böyük oxucu auditoriyası toplayan guşə aparırdı. Həqiqi fransız və Fransa vətənpərvəri olmasına baxmayaraq, o, Şarl de Qollun müstəmləkəçiliyə zidd siyasətini dəstəkləmiş, Mərakeş, Əlcəzair kimi keçmiş müstəmləkələrə müstəqillik vermək tərəfdarı kimi çıxış etmişdi. Şarl de Qollun təqdimatı ilə 1958-ci ildə Fransua Moriak Fəxri Legion ordeninin Böyük Xaçı ilə təltif edilmişdi. Yazıçının "Keçmişin uşaqları" (1968) adlı sonuncu romanı ölümündən az əvvəl nəşr olunmuşdu.
Müasir fransız tənqidçisi Anri Peyrin fikrincə, əgər 1930–1945-ci illərdə Moriakı Marsel Prustdan sonra Fransanın ikinci yazıçısı adlandırmaq mümkün idisə, sonrakı dövrlərdə onun yaradıcılığına maraq əhəmiyyətli dərəcədə azalmışdır. Lakin buna baxmayaraq tənqidçi Moriakın 4–5 romanının yaşayacağına ümid etdiyini bildirir və bunun özünü də o qədər pis nəticə saymırdı.
Mehman Ağayev
Mehman Ağayev — tibb elmlər doktoru, professor-nefroloq, Azərbaycan Tibb Universitetini Tədris terapevtik klinikasının Efferent terapiya mərkəzinin rəhbəri, Azərbaycan Respublikası Səhiyyə Nazirliyinin baş nefroloqu (2011–2019).
Həyatı
2010-cu ildə Azərbaycan Pespublikasının "Əməkdar Həkimi" fəxri adına layiq görülmüşdür.
1975-ci ildə "Kəskin və xronik böyrək çatışmazlığı zamanı ürək-damar sisteminin vəziyyəti" mövzusunda tibb elmləri namizədi alimlik dərəcəsini almaq üçün dissertasiya müdafiə etmisdir.
1986-cı ildə "Xroniki boyrək catışmazlığında qan dövranı pozgunluqları" mövzusunda tibb elmləri doktoru elmi dərəcəsini almaq üçün Seçenov adına I Moskva Tibb İnstitutunda dissertasiya müdafiə etmisdir.
262-dən artıq elmi əsərin, o cümlədən 12 monoqrafiyanin, 2 elmi-tədris filmin, 1 ixtiranın müəllifidir.
2011-ci ildə Azərbaycan Respublikası Səhiyyə Nazirliyinin Baş Nefroloqu seçilmişdir.
İydəli piri
İydəli piri — Naxçıvan Muxtar Respublikasının Kəngərli rayonunun Şahtaxtı kəndindən şərqində ziyarətgah.
Pirin ətrafı Orta əsrlər dövründə yaşayış məskəni kimi istifadə edilmişdir. Pirin yaxınlığından keçən kəhriz indi də fəaliyyət göstərir. Pir qayanın təbii oyuğunda yerləşir. Onun ətrafı dördkünc formada bir sıra qaya parçaları ilə hörülmüşdür. Divarlar bəzi yerlərdə 50-60 sm hündürlükdədir. Bəzi yerlərdə iri qaya parçalarından divar qalıqları mövcuddur. Tədqiqat göstərir ki, pirin ətrafındakı divar dəfələrlə bərpa edilmişdir. Pirə aid olan qayanın oyuğunda dilək tutularaq şam yandırılır. Burada daşla niyyət etmə adəti geniş yayılmışdır. Pirin yaxınlığında bulaq da vardır. Pirin ətrafında iri daşlardan hörülmüş divar qalıqlarına rastlanır. Ehtimal ki, ətraf ərazilərin bir qismi vaxtilə pirə məxsus olmuşdur. Araşdırmalar zamanı pirin ətrafından Antik və Orta əsrlərə aid keramika nümunələri aşkar edilmişdir. Pir Azərbaycan xalqı içərisində yayılan qaya və su inancı ilə bağlıdır. Piri e.ə. II-I minilliklərə aid etmək olar.
Atriplex pacifica
(Atriplex pacifica) —  fəsiləsinin  cinsinə aid bitki növü.
Atriplex paludosa
—  fəsiləsinin  cinsinə aid bitki növü.
Yeddi gözəl
Əsərlər
Digər
İspaniya Silahlı Qüvvələri
İspaniya Silahlı Qüvvələri — İspaniyanı qorumaq məsuliyyəti daşıyan ordu.İspaniyanın Silahlı Qüvvələri,Quru Qoşunları, Dəniz Qüvvələri və Hava Qüvvələrindən ibarətdir .İspaniyanın Silahlı Qüvvələrinin İspaniya Konstitusiyasına görə, İspaniyanın suverenliyini və müstəqilliyini təmin etmək, ərazi bütövlüyünü və konstitusiya quruluşunu müdafiə etmək missiyaları var.
İspaniya Silahlı Qüvvələrinin ali komandanlığına Kral Silahlı Qüvvələri Ali Baş Komandanın kapitanı rəhbərlik edir .Baş qərargah rəislərinin təyin edilməsi Müdafiə nazirinin təklifi ilə Baş nazir tərəfindən icra edilir.
İspaniya Silahlı Qüvvələri Avropa Birliyi Qüvvələrinin (EUFOR) və Eurocorps'un bir hissəsidir.Eyni şəkildə, İspaniya 1982-ci ildə  Şimali Atlantika Müqaviləsi Təşkilatının (NATO) hərbi quruluşuna inteqrasiya olunmuşdur.Bundan əlavə, dünyanın ən qədim dəniz korpuslarına və ən daimi iki hərbi hissəsinə sahibdirlər.
1 yanvar 2021-ci il tarixinə qədər İspaniya Silahlı Qüvvələrində 133,282 hərbi qulluqçu var idi.
İspaniya Quru Qoşunları
İspaniya Silahlı Qüvvələri, İspaniyanın suverenliyini və müstəqilliyini təmin etmək, ərazi bütövlüyünü və konstitusiya quruluşunu müdafiə etmək missiyasına malikdir. Yaranması 15-ci əsrə təsadüf edir. Avropada və dünyada fərqli missiyalarla qatqı təmin edərək beynəlxalq səviyyədə tanınan ən əhəmiyyətli ordularından biri sayılır. Təxminən 80.000 əsgər var.
İspaniya donanması
Dəniz Qüvvələri İspaniyanın suverenliyini və müstəqilliyini, konstitusiya quruluşunu təmin etmək, ərazi bütövlüyünü dəniz sərhədlərini xüsusi qayğı ilə qorumağa borcludur. Dünyadakı ən qədim aktiv dəniz qüvvələrindən biridir.Yaranması XV əsrə aiddir. Bu gün Hərbi Dəniz Qüvvələri öz yarımkürəsində əhəmiyyətli dərəcədə güc proqnozlaşdırmağa qadir olan dünyanın səkkiz dəniz qüvvələrindən biri olaraq Avropadakı ən əhəmiyyətli ordulardan biridir. Təxminən 22.000 əsgəri var.
İspaniya Hava Qüvvələri
Hərbi Hava Qüvvələri, sülh əməliyyatlarında və humanitar yardımlarda İspaniyanın suverenliyini və müstəqilliyini, konstitusiya quruluşunu təmin etmək, ərazi bütövlüyünü hava məkanını xüsusi qayğı ilə qorumağa və beynəlxalq təhlükəsizliyə riayət etməyə borcludur. 22.000 əsgəri var.
İspaniya Silahlı Qüvvələrinin Ümumi Korpusu
Silahlı Qüvvələrin Ümumi Korpusu dörd sahəni təşkil edən hərbi birliklərdir: Müdaxilə, Hərbi Hüquq, Sağlamlıq və Hərbi Musiqi. Əvvəllər bu orqanlar üç ordunun hər birinə inteqrasiya edilmiş, birləşmiş və səmərəliliyinə və vəsait qənaətinə görə birbaşa Müdafiə Nazirliyindən asılı vəziyyətə gəlmişdi.2.991 əsgər bu hərbi qurumları təşkil edir 2991 efectivos forman estos cuerpos militares.
Birgə bölmələr
Silahlı Qüvvələrin və ümumi orqanların üç qolundan ibarət birliklər.
Kral Qvardiyası
Kral Mühafizəsi,Silahlı Qüvvələr, Dəniz Donanması, Hava Qüvvələri və Ümumi Korpus üzvlərindən ibarət olduğu üçün İspan Silahlı Qüvvələrinin kralın xidmətindəki nümayəndəliyini təşkil edir. 1504-cü ildə yardılıb və 1500 əsgərdən ibarətdir. 10 Kral Mühafizəsi,ilə birlikdə dünyanın müşayiət və qorunmasında ən ixtisaslaşmış hərbi hissələrdən biri sayılır. Hərbi qvardiya xidməti göstərmək, şərəf göstərmək və kralı və onun ailə üzvlərini təyin olunmuş şəkildə müşayiət etmək, əmr verildiyi zaman xarici dövlət başçılarına oxşar xidmətlər göstərmək missiyası var.
Hərbi Təcili Yardım Birliyi
Hərbi Təcili Yardım Birliyi (UME) ciddi risk, fəlakət, ictimai fəlakət və ya digər ciddi vəziyyətlərdə müdaxilədən məsuldur .3500 qoşundan ibarətdir.
Missiyalar
İspaniya müttəfiqləri (Fransa, İngiltərə, İtaliya, Danimarka, Amerika Birləşmiş Ştatları, Kanada) ilə birlikdə bir tanker təyyarəsi, dörd F-18, bir frekat, sualtı və müşahidə təyyarəsi ilə, Liviyada Qəddafiyə qarşı hücuma qatıldı. Morón və Rota bazalarına maddi-texniki cəhətdən əlavə dəstək verdi.
İspaniyanın bu an xaricdə bir neçə fəal nümayəndəliyi var: Livanda 1070  və Əfqanıstanda 1290 hərbi heyəti var. 2006-cı ilin dekabrında İspaniya Hökuməti beynəlxalq missiyalarda eyni vaxtda yerləşdirilən 7000 nəfərlik əsgər sayını təyin etdi.
İspaniya 1982-ci ildən NATO-ya üzvdür, qalıcılığı 1986-cı ildə referendumla təsdiqlənmişdir. ABŞ-la birinci və ikinci  1953-cü ildən bəri imzaldığı müqavilələrin şərtləri İspaniyada yerləşən ABŞ hava və hərbi bazalarının azaldılması idi. Dünya müharibəsi və Atlantik İttifaqının hərbi aparatına inteqrasiya edilməməsi nəticəsində hər iki şərt yerinə yetirilməmiş qaldı. Demokratiyanın gəlişindən bəri, demokratik millətlərlə birbaşa əlaqə, İspaniyanın beynəlxalq qrumlara tədricən daxil olması, ordu, donanma və hava qüvvələrinin peşəkarlaşması, iqtisadi səylərlə birlikdə İspaniya Silahlı Qüvvələrini xeyli yaxşılaşdırdı.
Xaricdəki missiyalar
2019-cu ilin sentyabr ayından etibarən Silahlı Qüvvələrin və Mülki Mühafizənin 2816 üzvü İspaniyanın fəal iştirak etdiyi 17 əməliyyatdan birinin üzvü idi .
Əməliyyat Komandanlığının verdiyi məlumatlara görə, 2019-cu ilin sentyabr ayından etibarən bunlar hazırda Silahlı Qüvvələr və Mülki Qvardiya tərəfindən həyata keçirilən missiyalardır:
Müdafiə Diplomatiyası Missiyası Səhifə
İspaniya Silahlı Qüvvələri son illərdə digər missiyalarda, xüsusən də humanitar və müşahidələrdə: 1999-cu ildə Albaniyada;  2000-ci ilin Mart ayınada Mozambikdə; 2001-ci ildə Makedoniya Respublikasında; 2004-cü ildə Haitidə; 2005-ci ildə İndoneziyada iştirak etmişdir. 2006-cı ildə İspaniya Sudanın Darfurda şəhərinə müşahidəçilərin göndərilməsi ilə və Konqo Demokratik Respublikasında da iştirak etdi. 2003-2004-cü illərdə 33 mülki mühafizəçi və milli polisdən ibarət kontingent, iki patrul gəmisi və bir vertolyotla birlikdə Qabon və Seneqalda, Afrika Buynuzunda dəniz nəqliyyatını təmin etmək üçün,həmçinin İraq müharibəsinə də qatıldılar. Bundan əlavə, 2015-ci ildə Təcili Yardım Hərbi Birliyindən 46 əsgər və Jaca Yüksək Dağ Qrupundan 12 mülki mühafizəçi, 6 it, üç elmi polis və Hava Qüvvələri təchizatı nəqliyyatı Boeing 707 ilə birlikdə Nepal Zəlzələsi üçün humanitar yardım və xilasetmə işlərində iştirak etmək üçün gəldi.
2018-ci ildə xaricdəki nümayəndəliklərin dəyəri 1100 milyon avro təşkil etdi, bu da əvvəlki ilə bənzər bir rəqəmdir. 2019-cu il üçün 1.176 milyon maliyyət gözlənilirdi. Bütün nümayəndəliklərdən ən bahalısı Təxminən 124 milyonluq NATO dəniz qrupları, 112 milyonluq Birleşmiş Millətlər Livandakı missiyası və ya 110 milyona başa gələn İraqdakı İslam Dövlətinə qarşı koalisiya olmuşdur.
Büdcələr
Müdafiə Nazirliyinin 2008-ci il üçün büdcələri 2007-ci illə müqayisədə 5,63% artaraq 8,494,107,080 Avro təşkil etmişdir.
2009-cu ildə büdcə 8,255,772,260 avro təşkil etdi. 2010-cu il nazirlik üçün proqnoz 7.694.862.260 Avro olmuşdur.
2011-ci ildə büdcə 6.929 milyon avro idi. 2012-ci ildə əvvəlki ilə nisbətən 8.8% azalaraq 6.316 milyon avro təşkil etdi.
2013-cü ildə büdcə 5.983 milyon avro təşkil edib ki, bu da əvvəlki ilə nisbətən 4.8% azalma deməkdir. 2015-ci ildə Müdafiə büdcəsini, son yeddi ildə ilk dəfə 2014-cü illə müqayisədə 0,4% çox artırdı.
Könüllü Reservistlər
Quru Qoşunları, Dəniz Donanması, Hava Qüvvələri və Ümumi Müdafiə Korpusu (Hüquq, Səhiyyə, Musiqi) sıralarında könüllü ehtiyatda olanlar var. Bu rəqəm 1999-cu ildə yaradıldı, baxmayaraq ki, ilk 340 yer 2003-cü ilin dekabrına qədər elan edilmədi. Bu ildən bəri müsabiqə sistemi tərəfindən seçmə prosesi yolu ilə illik danışıqda yerlər təklif edildi. Könüllü ehtiyatda olan şəxs, könüllü və müvəqqəti olaraq, İspaniya Silahlı Qüvvələri tərəfindən həyata keçirilən fərqli missiyalarda, İspaniya Konstitusiyası tərəfindən onlara verilən funksiyanın yerinə yetirilməsində və cavab olaraq öz bacarıqlarına, və biliklərinə töhfə vermək istəyən mülki şəxsdir.
Könüllü ehtiyatda olanlar hərbi xidmətlərində irəliləyə bilərlər. Bunun yolu və əldə edilə bilən maksimum iş yerləri tənzimləmə inkişafı ilə tənzimlənir (18 mart 2011-ci il R.D. 383 nömrəli Silahlı Qüvvələrin Reservistləri haqqında Əsasnamə).
Hərbi xidmətdən tərxis olunma
İspaniya Nazirıər kabinetinin qərarına əsasən 18 illik hərbi fəaliyyəti olan şəxslər,45 yaş tamam olduqdan sonra məcburi ehtiyata buraxılırlar.On səkkiz illik hərbi fəaliyyəti tamam olmayan şəxslər isə,47 yaşa kimi hərbi xidmətdə qala bilərlər.Ehtiyata buraxılan şəxslər,Müdafiə Nzirliyinin mərkəzi orqanları tərəfindən 12 aylıq hissə-hissə ödənilməklə müavinətlər alırlar.Mövcud qanunvericiliyə əsasən bu müavinətlərin verilməsi 65 yaşda təqaüdə cıxana qədər davam edə bilər. Ehtiyata buraxılanlar üçün göstərilən müavinətdə tutuylma yoxdur və Sosial Müdafiə vergi tutmur.Ehtiyatda olan hərbçilər üçün tətbiq olunan müavinətlər Qoşunlar və Dənizçilik haqqında - qanunun V fəsində 8/2006 saylı qərara əsasən tətbiq edilir.
Komanda quruluşu
İspaniya Konstitusiyasının 62-ci maddəsinə uyğun olaraq, kral "Silahlı Qüvvələrin Ali komandanlığı"na malikdir .21 noyabr tarixli 39/2007 Qanununun 19-cu maddəsi hərbi karyera haqqında kralın hərbi işini tənzimləyir: "kral Quru Qoşunları, Hərbi Dəniz Donanması və hava ordusu general-kapitanı, Silahlı Qüvvələrin Ali komandanlığı kimi yalnız malik olduğu ali hərbi rütbəyə malikdir". .
Kral bu vəzifəni necə həyata keçirdiyinə gəldikdə, konstitusiyanın 97-ci maddəsində deyilir ki, "hökumət daxili və xarici siyasətə, mülki və hərbi idarəçiliyə və dövlətin müdafiə olunmasına rəhbərlik edir", 64-cü maddədə isə deyilir ki, "kralın əmrləri hökumətin sədri və müvafiq hallarda səlahiyyətli Nazirlər tərəfindən təsdiq edilir".
Qərargah rəislərinin təyin edilməsi müdafiə nazirinin təklifi ilə hökumət başcısı tərəfindən həyata keçirilir. Hər üç qoşun Müdafiə Nazirliyinə tabedir.
Silahlı Qüvvələrdə peşəkar birliklər
Silahlı Qüvvələrin hüquq və vəzifələri haqqında qanunun qəbul edilməsi nəticəsində (orqanik qanun 9/2011) peşəkar birliklərin mövcudluğu təsdiq edilmiş,Mülki Mühafizə kimi Nazirlikdən asılı bir qurum yradılmışdır.Həmçinin bu qanunvericilik nəticəsində artıq fəaliyyət göstərən iki yeni orqan yaradılıb: Silahlı Qüvvələrin kadrlar Şurası və hərbi Müşahidə Şurası, onların hər ikisi müdafiə nazirinin müavininə tabedir.
Qanun, Daxili İşlər Nazirliyindən fərqli olaraq, yalnız ir sıra dərnəkləri özündə cəmləşdirən öz peşə birlikləri reyestrinin mövcudluğunu müəyyənləşdirdi. RAPFAS adlanan bu reyestr bu tip təşkilatla əlaqəli bütün proseslərin işlənməsindən məsuldur.
Gender bərabərliyi
1988-ci ilin fevralından bəri qadınların İspaniya Silahlı Qüvvələrinə qoşulmaq hüququ var. . Zaragoza Ümumi Hərbi Akademiyasına daxil olan ilk qadın Patricia Ortega idi. Sinifindəki tək qadın idi. 2009-cu ildə polkovnik-leytenant, 2016-cı ildə polkovnik rütbəsi almış və 2019-cu ildə general olmaq üçün təhsili alan ilk qadın olmuşdur. .
2011-ci ildə Silahlı Qüvvələrdə Qadınların Vəziyyətinin Araşdırılması Mərkəzi (Observatorio de la mujer en las FAS) Silahlı Qüvvələrdə qadınlar və kişilər arasında bərabərliyi təmin etmək məqsədi ilə adını dəyişdirərək Hərbi Müşahidə komitəsinə çevirdi.2018-ci ilin Noyabr ayından etibarən birbaşa Müdafiə nazirliyinə hesabat verir.
2017-ci il məlumatlarına görə qadınların işsizlik etibarı kişilərlə müqayisədə daha yüksəkdir. Hərbi qadınlar üçün müvəqqəti məşğulluq nisbəti 77,5%, kişilər isə 51,5% idi. Başqa sözlə, kişilərin demək olar ki yarısının karyerasının sonuna qədər Silahlı Qüvvələrdə qalmasına imkan verən daimi bir müqavilə var idi. .
2018-ci ildə zabit miqyasında bütün aktiv generallar, 221 kişi; polkovniklərdən 1040 nəfəri kişi və yalnız 3 nəfəri qadındır; Polkovnik-leytenant rütbəsində 3080 kişi və 160 qadın var. 2019-cu ildə ilk dəfə bir qadın Patricia Ortega, general rütbəsi üçün bir təlim kursuna girdi.
2018-ci ildə Silahlı Qüvvələrdəki qadınların nisbəti 12,7%, NATO ölkələri üçün ortalama göstəricidən 10,9% çox idi .
2018-ci ildə 15.286 İspan hərbi qulluqçusundan 8.926 nəfəri Ordu (58.4%), 2.674 Dəniz Qüvvələri (17.5%), 2.881 Hava Qüvvələri (18.8%) və 805 (5,3%) qadınlar təşkil edir.
1993-cü ildən bəri qadınlar beynəlxalq missiyalarda iştirak edir.
Silahlı Qüvvələrdə olan əcnəbilər
Müdafiə Nazirliyinin 2015-ci il dekabr ayına olan məlumatlarına görə Silahlı Qüvvələrdə ümumilikdə 315 xarici hərbi qulluqçu var idi, yəni 121,292 vətəndaşı (99,74%) ilə müqayisədə 0,26% təşkil edir.
Orduda din xadimlərinin xidmətindən istifadə
1979-cu ildən dövlətlə kilsə arasındakı razılaşmaya əsasən təşkil edilir. Xidmət 700 məmur tərəfindən aparılır.
LA Qelaksi FK
Los Anceles Qelaksi (Los Angeles Galaxy) — MLS-da oynayan futbol klubu. 1994-cü ildə Anschutz Entertaiment Group tərəfindən yaradılmışdır. MLS-də 6 dəfə çempion olmuşdur və bu liqanı təşkil edən 10 klubdan biridir. 1994–2002 illərində matçları Rose Bowlda keçirirdilər. Hazırda oyunları StubHub stadionunda keçirirlər. Devid Bekhem də LA Qalaksidə oynamışdır. 200px|thumb|StubHub Stadionu/ Bu stadionu LA Qalaksi C.D. Chivas USA klubu ilə paylaşır.
Ambon
Coğrafiyası
Ada demək olar ki, bütünlüklə rütubətli meşələrdən ibarətdir.
Ada coğrafiyasından irəli gələrək bir çox endemik canlıları vardır.
İqili
Orta illik temperaturu — 27 °S təşkil edir. Temperatur bəzən 22°S qədər düşür. Mussonların təsirinə məruz qalır. Tayfunlar tez-rez müşahidə edilir. Mussonlar oktyabrdan aprelə qədər davam edir.
Tarixi
1513-cü ildə adaya ilk ayaq basan avropalılar portuqallar olmuşdur. Bundan sonra ada portuqalların Ternate adasından qovulmasından sonra əsas mərkəzləri olmuşdur. Bundan sonra yerli əhali tərəfindın dəfələrlə müqavimətə rast gəlmişlər. Adada kreol tiçarət dili XIX əsrdə geniş yayılmışdır. Hazırda belə bir çox ailələrin soyadları portuqal məşəllidir.
1605-ci ildə Stiven van der Xaqen limanı bir atəş açmadan portuqallardan almağı bacarır. Adada yerləşən liman Hollan Ost-Hond şirkəti əsas mərkəzi rolunu oynamışdır. Ada yaxınlığında 1615 ildə ingilislər tətəfindən Kambelo adasında istinadgah salınır. Bu mərkəz 1623-cü ilə qədər mövcud olmuşdur. Bu koloniya Hollafiya tərəfindən məhv edilmişdir. 1654-cü ildə Oliver Kromvel hadisə ilə əlaqədar Hollandiyadan təzminat almışdır. 1796 ildə britaniyalı admiral Reyne Ambonu işğal edir. Amen anlaşmasına görə 1802-ci ildə ada hollandlara qaytarılır. 1810-cu ildə ada yenidən ingilislər tərəfindən işğal edilsədə 1814 ildə yenidən qaydarılır. Ambon şəhəri Hollandların əsas hərbi istinadgahına çevrilir. İkinci Dünya müharibəsi dönəmində Yapon güvvələri 1942-ci ildə Ambon döyüşündən sonra adanı ələ keçirirlər.
İndoneziyanın müstəqilliyini elan etdikdən sonra Əhməd Sukarno etnik və dini ayrılıqları nəzərə almayaraq unitar dövlət qurur. Bu səbəbdən ölkədə 1950-ci ildə Ambonda daxil olan Cənubi Molukk Adaları Respublikası elan edilir. 1999–2002 illərdə Ambon mərkəz olmaqla Molukk konflikti baş vermişdir.
Demoqrafiya
Yerlilər Malay-papuas məşşəllidirlər. Onlar arasında xristianlıq və islam dini,yayılmışdır. Malay dilində danışırlar. Molukk adalarında ikinci dil hesab edilir. Köhnə kreol dili hazırda məhv olmuşdur. Hazırda adalarda ünsiyyət vastəsi İndoneziya dilidir.
İqtisadiyyat
Maniok və saqo adanın əsas gəlir mənbəyidir. Üstəlik burada Çörək ağacı, Şəkər qamışı, Qara istiot, Kakao, Kakao və Pambıq yetişdirilir. Yerli əhalinin rasionunda balıq üstünlük təşkil edir.
Elvin Beqiri
Elvin Beqiri — Albaniya futbolçusu
Elvin 27 sentyabr 1980-ci ildə Albaniyada dünyaya gəlib və ampulası müdafiəçidir. Karyerasına 1999-cü ildə "Vllazniya"da başlayıb. 2003-cü ildə Donetsk "Metallurq"una keçib. 2005-ci ildə Rusiyaya üz tutaraq, Vladiqafqaz "Alaniya"sı ilə anlaşıb. 2005/06 mövsümünü Təl-Əviv "Makkabi"sində keçirdikdən sonra, yenidən "Metallurq"a dönüb. 2008-ci ildə Kiyev "Arsenal"ının şərəfini qoruyub və daha sonra "Vllazniya"ya dönüb. İndiyə qədər 47 dəfə Albaniya millisinə dəvət alıb. Məşhur transfermarkt.co.uk saytı ona 1 milyon 250 min avro qiymət qoyub.
Qeyd edək ki, Beqiri 2008-ci ildə Bakıda Azərbaycan və Albaniya yığmaları arasında baş tutan yoldaşlıq oyununda iştirak edib. Həmin görüşün ilk yarısında qırmızı vərəqə alaraq, meydandan qovulmuşdu. Onun komanda yoldaşı Admir Teli artıq bir ildir ki, "Qarabağ"ın formasını geyinir.
Orta cincilim
—  aləminin  dəstəsinin  fəsiləsinin  cinsinə aid bitki növü.
Eugenia aboukirensis
—   fəsiləsinin  cinsinə aid bitki növü.
Rio-Antirio körpüsü
thumb|right|Rio-Antirio körpüsünün sxemi|400px
Rio-Antirio körpüsü – Yunanıstanın Rio və Antirio şəhərlərini birləşdirən, 2880 metr uzunluğunda körpü.
Körpü rəsmi olaraq Yunanıstanın keçmiş baş naziri Xarilaos Trikupisin adını daşıyır. 19-cu əsrdə yaşamış Xarilaos Trikupis Rio və Antirio şəhərləri arasında körpünün tikilməsini təklif edən ilk şəxsdir. Layihənin ümumi dəyəri 630 milyon avro təşkil eləmişdir. Körpünün tikilməsinin 10%-ni özəl şirkətlər, 45%-ni Yunanıstan dövləti, 45%-ni də Avropa İttifaqı maliyyələşdirmişdir.
19 iyul, 1998-ci ildə Yunanıstan baş naziri Kostas Simitisin və Yunanıstan prezidenti Kostis Stefanopulos iştirakı ilə Rio – Antirio körpüsünün təməli atıldı. 2004-cü il avqustun 12-də, layihə müddətindən 4 ay tez, eyni zamanda 2004 Yay Olimpiya Oyunları açılış ərəfəsində körpü tamamlandı.
Aran (Yevlax)
Aran (əvvəlki adı: 28 Aprel) — Azərbaycan Respublikasının Yevlax rayonunun inzibati ərazi vahidində qəsəbə. Azərbaycan Respublikası Ali Soveti Milli Şurasının 29 aprel 1992-ci il tarixli, 112 saylı Qərarı ilə Yevlax rayonunun 28 Aprel qəsəbəsi Aran qəsəbəsi adlandırılmışdır.
Tarixi
Qəsəbə 1935-ci ildə qurulub. Yevlax rayonunun ən böyük yaşayış məntəqəsidir. Aran qəsəbəsi sovet vaxtlarında maldarlıqla ad göstərib.
Aran bölgəsi
Aran —   Azərbaycanda tarixi - coğrafi məfhumdur. Yayla və dağlıq ərazilərin əksinə olaraq, respublikanın ərazisində isti və quru iqlimə malik olan bütün düzənlik sahələrinə aran deyilir.
Aran (Yevlax)
Əhali
Aran qəsəbəsində 7.263 nəfər yaşayır. Onlardan 4.103 kişi, 3.160 qadındır.
Aran bölgəsi
Əhatə etdiyi rayonlar və ərazisi
Aran bölgəsi Aran iqtisadi rayonunu əhatə edir. Bu iqtisadi rayon Ağcabədi, Ağdaş, Beyləqan, Bərdə, Biləsuvar, Göyçay, Hacıqabul, İmişli, Kürdəmir, Neftçala, Saatlı, Sabirabad, Salyan, Ucar, Zərdab inzibatı rayonlarını və Şirvan, Mingəçevir, Yevlax şəhərlərini əhatə edir. Aran iqtisadi rayonu əlverişli iqtisadi-coğrafi mövqeyə malikdir. İqtisadi rayonun ümumi sahəsi 21,43 min kv. km olmaqla ölkə ərazisinin 24,7 %-ni, əhatə edir. Aran iqtisadi rayonun ərazisinin yarıdan çoxu dəniz səviyyəsindən aşağıda yerləşən düzənliklərdən ibarətdir. İqtisadi rayonun yalnız ətraf dağlara yaxın hissələrinin səthi mailidir. Region üçün əsasən,quru subtropik iqlim xarakterikdir. İqtisadi rayonun yaşayış üçün əlverişli təbii şəraiti və əlverişli iqtisadi-coğrafi mövqeyi əhalinin məskunlaşmasında mühüm rol oynamışdır. İqtisadi rayonun ümumi əhalisinin sayı 1667,1 min olmaqla ölkə əhalisinin 20,5 %-ni təşkil edir. Aran iqtisadi rayonu ölkə əhəmiyyətli magistral nəqliyyat xətləri (dəmir və şose yolları) üzərində yerləşir. Bakı şəhərini ölkənin əsas iqtisadi rayonları, Gürcüstan, İran və Türkiyə ilə birləşdirən nəqliyyat yolları bu rayonun ərazisindən keçir. Son vaxtlar beynəlxalq yükdaşımaların çoxalması bu yolların əhəmiyyətini artırmışdır. Yevlax-Bakı hava yolu fəaliyyət göstərir.
Aran (Yevlax)
Mədəniyyət
Qəsəbədə Seyid Maral Seyid Bayram qızının ziyarətgahı vardır.
Aran bölgəsi
Bölgə özəllikləri
Azərbaycanda taxıl, pambıq, qarpız (Sabirabad daha məşhurdur), yemiş (xüsusilə Kürdəmirdə), heyva (xüsusilə Ağdaşda), çəltik və digər tərəvəzlər bu bölgədə yetişdirilir. İmişli bölgəsində şəkər çuğunduru də əkilir. Bu yerlərdə müxtəlif peşələrin: toxuculuq, ipəkçilik, xalçaçılıq, keramik məmulatlar istehsalı, ağac və metal üzərində oyma sənətlərinin hələ qədim dövrlərdə geniş inkişaf etməsini göstərən əlamətlər çoxdur. Bundan əlavə, Bərdə, Yevlax və Tərtərdə gözəl, əlvan parçalar toxunur, xalçalar, silahlar, əmək alətləri, gözəl keramik qablar, müxtəlif metallardan bəzək əşyaları, qəşəng şüşə badələri, kuzələr, piyalələr və başqa məmulatlar hazırlanır. Azərbaycanın milli mətbəxinin əksər yeməkləri bu bölgədə də bişirilir. Xüsusən ət və quş əti məhsullarından istifadə olunur. Çayətrafı rayonlarda balıq xörəkləri geniş yayılıb. Xüsusilə balıq şorbası və balıq kotleti bişirilir. Bu bölgədə Azərbaycana məxsus ümumi toy adətləri var. Lakin bəzi fərqli xüsusiyyətlər də mövcuddur. Məsələn, Ağdaş rayonunda gəlinin cehizini də oğlan evi hazırlayır.
Aran (Yevlax)
Təhsil
Aran qəsəbəsi Yevlax rayonunun ən böyük qəsəbəsidir və iki hissədən ibarətdir: Aran 1 və Aran 2, Aran qəsəbəsində 2 tam orta məktəb və 1 ümumi tam ora məktəb var 1-№-li ümumi tam orta məktəb Aran-1 ərazisində yerləşirə, 2-№-li orta məktəb isə Aran-2 ərazisində yerləşir.
İnfrastruktur
Yaxın gələcəkdə isə Aran-Duzdağ yolunun çəkilməsi gözlənilir.
Atriplex parishii
(Atriplex parishii) —  fəsiləsinin  cinsinə aid bitki növü.
La-Fori
INSEE kodu — 05055.
Əhalisi
2008-ci ildə əhalinin sayı 322 nəfər təşkil edirdi.
İqtisadiyyatı
2007-ci ildə 195 yaşda (15-64 yaş arasında) 129 nəfər iqtisadi fəal, 66 nəfər fəaliyyətsiz (fəaliyyət göstərici 66,2%, 1999-cu ildə 59.1%) idi. Fəal olan 129 nəfərdən 112 nəfəri (64 kişi və 48 qadın), 17 nəfəri işsizdir (4 kişi və 13 qadın). Fəal olmayan 66 nəfər arasında 13 nəfər şagird və ya tələbə, 20 nəfər təqaüdçü, 33 nəfər digər səbəblərə görə hərəkətsizdir.
Uruqvay Kolorado Partiyası
Tarixi
Partiya 1836-cı ildə qurulmuşdur.Siyasi təşkilat 1868-1959-cu illərdə ölkəni tək başına idarə etmişdir.1959-cu ildə iktidarı Uruqvay Milli Partiyasıya vermişdir.Növbəti 1966-cı il seçkilərində qalib gəlmişdir.Bunda əlavə 1984,1994,1999 cu illərdəki seçkilərdə qalib gəlmişdir. Partiya üzvlərindən Uruqvay prezidentləridə cıxmışdır.Bunlara misal: Fruktuoso Rivera,Venansio Flores,Xorxe Paceko Areko,Luis Batle Barreras,Xulio Mario Sanrinetti və Xorxe Luis Batle kimiləri göstərmək olar.
Son dönəm
2004-ci il seçkilərində məçlisin 99 yerinə nisbətdə 10 yer,senatda isə 31 yer nisbətinə 3 yerə sahib olmuşdur.2004 prezident seçkilərində isə Qilermo Stirling 10,4% səslə partiya tarixində ən aşağı nəticə göstərir.
Şəbəkə verilənlər bazası
thumb|Network Model
Şəbəkə verilənlər bazası – yazıları bir neçə yolla quraşdırıla (bir-birilə əlaqələnə) bilən verilənlər bazası növü. Şəbəkə verilənlər bazasında, iyerarxik verilənlər bazasında olduğu kimi, bir yazıdan başqasına marşrut olur, ancaq onun strukturu o qədər də sərt olmur: hər hansı ayrıca yazı bir neçə başqa yazını göstərə bilər və ona bir neçə yazı istinad edə bilər. Şəbəkə verilənlər bazası faktiki olaraq istənilən iki yazı arasında çoxlu maşrutların olmasına imkan verir, iyerarxik verilənlər bazasında isə yalnız bir marşrut ola bilər.
Avuar
Avuar (fransız dilində “avoir” – sahib olmaq, əmlak, aktiv sözündən yaranmışdır) geniş mənada sahibinin öhdəliklərini ödəmək imkanı verən müxtəlif aktivlərdir (pul vəsaitləri, çeklər, veksellerlər, akkreditivlər). Dar mənada isə avuar dedikdə bankların xarici ölkələrdə yerləşən banklardakı hesablarında əcnəbi valyuta ilə sahib olduqları vəsait başa düşülür. Hər hansı bir ölkəyə məxsus olan həmin vəsaitlərin toplusu onun əcnəbi avuarı adlanır. Həmin avuarların hesabına ödənişlər edilir, borc öhdəlikləri bağlanır, ölkələr arasında ödəniş dövriyyəsi həyata keçirilir. Dünya iqtisadiyyatında ödəniş dövriyyəsinin əhəmiyyətli hissəsi ABŞ dolları, avro, yapon yeni, ingilis funt sterlinqi ilə həyata keçirildiyindən, avuarların ən geniş olaraq bu valyutalarda yayılmışdır.
Növləri
Avuarların digər aktivlərdən üstün cəhəti sahibinə etdiyi güclü “dəstəkdir”. Məsələ ondadır ki, söhbət əcnəbi əmlakdan gedirsə aydındır ki, o sahib olduğu dövlətin qanunlarına tabe olmalıdır. Bəzi hallarda isə hesablar dondurula bilər. Bu halda isə sahib öhdəliyini onlar vasitəsilə ödəyə bilməz. Hesabın dondurulması ehtimalı isə müharibə dövründə, iqtisadi blokada və s. mübahisəli vəziyyətlər zamanı keçərlidir.
Fransanın təhsil sistemi
Fransa da təhsil məcburiyyəti 3 ildən 16 ilə qədərdir. Fransız təhsilinin əsas prinsipləri: tədris azadlığı (dövlət və özəl qurumlar), pulsuz təhsil, neytral təhsil, laisizm (dünyəvi, dini olmayan) təhsil.
Təhsil bir neçə səviyyədən ibarətdir:
Fransız təhsil sisteminin tarixi
XIX əsrin 80-ci illərində 6 yaşdan 12 yaşa qədər uşaqların məcburi təhsili haqqında "Gəmi qanunları" çıxdı. İbtidai məktəblər ümumiyyətlə peşə təhsili dərsləri ilə başa çatdı və sonrakı təhsili cəlb etmirdi (kollec və ya liseylərdən sonra universitetə ​​getmək mümkün idi, ümumiyyətlə ibtidai sinifləri var idi). 1959-cu ildə bir hökumətin qərarı ilə aşağıdakı sistem yaradıldı: bir ibtidai məktəb (6 yaşdan 11 yaşa qədər uşaqlar üçün), sonra ilk orta məktəb dövrü - kollec (11 yaşdan 15 yaşa qədər), ikinci dövr - liseylər (klassik, müasir və texniki) 15-16-18 yaş arası uşaqlar üçün) və ya texniki kollec . Fərmanda 20-ci əsrin 80-ci illərində tətbiq olunan 1967-ci ilədək 16 yaşa qədər uşaqlar üçün məcburi təhsil verildi
Uşaq bağçası
Uşaq bağçası istəyə bağlıdır. Bu müəssisə 2 ilə 5 yaş arası uşaqlar üçün nəzərdə tutulmuşdur. Uşaq bağçalarında 2 yaşında uşaqların sayı 20.9% -dir, 3 ildən 5 ilə qədər 100%. Uşaq bağçasındakı uşaqlar 3, bəzən 4, qruplara bölünür: TSP, PS , MS , GS. PS və MS qrupları 1-ci tədris dövrünə daxil olur, GS qrupu ibtidai məktəbin ilk iki sinifini əhatə edən ikinci tədris dövrünə daxil olur.
İbtidai məktəb
İbtidai məktəbdə təhsil altı yaşındakı uşaqlar üçün Hazırlıq Kursu (CP) ilə başlayır və beş səviyyədən (siniflərdən) ibarətdir: CP (kurslar hazırlığı, birinci il, 6 yaş), CE1 (Əlavə dərslər 1, ikinci il, 7 il), CE2 (Kurslar élémentaire 2, üçüncü il, 8 il), CM1 (Cours moyen 1, dördüncü il, 9 il), CM2 (Cours moyen 2, beşinci il, 10 il).
Uşaq bağçasının yuxarı qrupundan başlayan təməl təhsil dövrü (2-ci dövr) sonrakı uğurlu öyrənmə üçün əsas olan danışma, oxumaq və yazmaq kimi təməl təməl biliklərin formalaşdığı dövrdür. Tələbə tədricən müstəqil olur.
Fransa Təhsil Nazirliyi tərəfindən müxtəlif fənlər üzrə təyin edilmiş cədvəl, təhsilin 7 əsas sahəsinin hər biri üçün kifayət qədər vaxt verir.
Tamilla Mahmudova
Tamilla Zahid qızı Mahmudova — Azərbaycan pianoçusu, Moskva Dövlət Pedaqoji Universitetinin musiqi fakültəsinin professoru, Azərbaycan SSR xalq artisti (1974), Rusiyan Federasiyasının əməkdar artisti (1994), "Şöhrət" ordeni laureatı (2002).
Həyatı
Tamilla Mahmudova Azərbaycanda doğulub. İlk musiqi təhsilini Azərbaycan Dövlət Konservatoriyası nəzdində xüsusi məktəbdə, məşhur pedaqoq, professor K.Səfərəliyevanın sinfində alıb.
1954-cü ildə Moskva konservatoriyasını və 1957-ci ildə professor Y.Zakın sinfində aspiranturanı bitirib.
1947-ci ildən Azərbaycan Radio Komitəsində solist olmuşdur. 1954-cü ildən Moskonsertin solisti idi
Repertuarına rus və Qərbi Avropa klassiklərinin, müasir xarici ölkə bəstəkarlarının əsərləri daxildir. Mahmudova Azərbaycan bəstəkarlarından Q.Qarayev, F.Əmirov, C.Hacıyev və A.Məlikovun fortepiano əsərlərinin ilk ifaçılarındandır. Xarici ölkələrdə (İngiltərə, Belçika, Macarıstan, Hindistan, Polşa, Zambiya və s.) qastrolda olmuşdur.
3 sentyabr 2014-cü ildə Moskva şəhərində vəfat etmişdir.
Jane Vongvoraçoti
Karyerası
Jane Vongvoraçoti birinci dəfə Olimpiya Oyunlarına 2016-cı ildə qatıldı. O, Braziliyanın Rio-de-Janeyro şəhərində baş tutan XXXI Yay Olimpiya Oyunlarında marafon yarışlarında qüvvəsini sınadı və məsafəni 2 saat 47 dəqiqə 27 saniyəyə qət edərək 157 marafonçu sırasında 91-ci yeri tutdu.